Държавен вестник, бр. 7, 2021 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  7
3. осигурява условия за поддържане на 
добри лабораторни практики в криминалис-
тичните изследвания съгласно националните 
и международните стандарти;
4. осъществява организационно-методи-
ческо ръководство и контрол на качеството 
на извършваните в структурите на МВР екс-
пертно-криминалистични дейности;
5. участва в организираните от МВР ком-
плексни проверки на работата на Столичната 
дирекция на вътрешните работи (СДВР) и 
областните дирекции на вътрешните работи 
(ОДМВР) по направление експертно-крими-
налистична дейност;
6. провежда курсове за професионална 
специализация на служители от МВР;
7. разработва монографии, статии, методи-
чески указания, сборници и други материали 
по проблемите на експертно-криминалис-
тичната дейност, както и провежда научни 
изследвания, свързани с разработването и 
внедряването на нови методики в областта 
на криминалистиката;
8. участва в разработването на проекти за 
нормативни актове;
9. осигурява научно-техническа информа-
ция по въпросите на теорията и практиката 
на експертно-криминалистичната дейност;
10. членува в Европейската мрежа на крими-
налистичните институти (ENFSI) и поддържа 
връзки със сродни институти, висши учебни 
заведения и други организации в страната и 
в чужбина. 
Раздел III
Устройство и функции
Чл. 5. (1) Структурата на НИК включва:
1. отдел „Криминалистична техника“;
2. отдел „Физикохимични и биологични 
изследвания“;
3. отдел „Цифрови и комуникационни 
технологии“;
4. отдел „Административен“.
(2) Центърът за експертни криминалис-
тични изследвания (ЦЕКИ) функционално 
обединява експертно-криминалистичната 
дейност, която се осъществява от отделите 
по ал. 1, т. 1, 2 и 3.
(3) Отдел „Криминалистична техника“ 
включва:
1. сектор „Дактилоскопия“;
2. сектор „Трасология и балистика“;
3. сектор „Документни изследвания“.
(4) Отдел „Физикохимични и биологични 
изследвания“ включва:
1. сектор „Физико-химия“;
2. сектор „Наркотици и токсикохимия“;
3. сектор „ДНК анализи“.
(5) Отдел „Цифрови и комуникационни 
технологии“ включва:
1. сектор „Идентификационни изслед­
вания“;
2. сектор „Компютърни системи и мрежови 
устройства“;
3. сектор „Изследване на комуникационни 
устройства“;
4. сектор „Изследване на електронни ус-
тройства“.
(6) Отдел „Административен“ включва:
1. сектор „Организация на учебната дей-
ност, стопанска дейност, правно обслужване 
и човешки ресурси“;
2. сектор „Международно сътрудничество, 
проектни и административни дейности и ин-
формационно обслужване“.
Чл. 6. В своята дейност ЦЕКИ се ръко-
води от нормативната уредба и от утвърдена 
от директора на НИК система за управление 
в съответствие с изискванията на стандарт  
БДС EN ISO/IEC 17025.
Чл. 7. (1) Отдел „Криминалистична техни-
ка“ извършва криминалистични изследвания 
на следи, веществени доказателства и вещест-
вени доказателствени средства, разработва и 
внедрява нови методи за изследване в областта 
на дактилоскопията, трасологията, балисти-
ката, почерковата и техническата експертиза 
на документи, участва в обученията, провеж-
дани от института, и осигурява условия за 
поддържане на добри лабораторни практики 
при криминалистичните изследвания съгласно 
националните и международните стандарти.
(2) Сектор „Дактилоскопия“:
1. извършва дактилоскопни изследвания 
и експертизи;
2. разработва и внедрява нови методики за 
изследване в областта на дактилоскопията на 
основата на съвременни научни достижения;
3. участва в огледи на местопроизшествия 
при тежки престъпления на територията на 
страната;
4. обработва материалите на полицейската 
регистрация и поддържа централна дакти-
лоскопна картотека;
5. извършва снемане на дактилоскопни 
отпечатъци;
6. поддържа, използва и актуализира Ав-
томатизираната дактилоскопна идентифика-
ционна система (АФИС); 
7. под д ържа и използва системата  
„ЕВРОДАК“; 
8. извършва автоматизиран обмен на дак-
тилоскопни данни със страните – членки на 
ЕС, в изпълнение на Договора между Крал-
ство Белгия, Федерална република Германия, 
Кралство Испания, Френската република, 
Великото херцогство Люксембург, Кралство 
Нидерландия и Република Австрия относно 
засилването на трансграничното сътруд-
ничество, по-специално в борбата срещу 
тероризма, трансграничната престъпност и 
незаконната миграция (Договора от Прюм), 
и Решение 2008/615/ПВР на Съвета от 23 юни 
2008 г. за засилване на трансграничното сът­